laion/Wikipedia-Exotic huggingface dataset:
סרטי שפירא

סרטי שפירא היא חברת הפקה והפצת סרטים ישראלית. החברה הוקמה בשנת 1968 על ידי איש העסקים דוד שפירא והייתה מהראשונות שהתמחו בהפצת סרטי איכות וקולנוע לא-הוליוודי. בין הסרטים שהפיצה בארץ היו כנופיות ניו יורק, טראפיק אמלי, 4 חודשים, 3 שבועות ויומיים וסרטים נוספים. לעיתים אף לקחה חלק בהפקות סרטים מקוריות. בשנת 1986 פתחה החברה בית קולנוע במתחם דיזנגוף סנטר, שנקרא קולנוע דיזנגוף ושימש כבית הקולנוע הראשי עבור הקרנות סרטי החברה. בכך לקחה חלק במגמה של חברות הפצה והפקה מקומיות להיכנס גם לשוק הקרנת הסרטים. בית הקולנוע פעל ברציפות במשך 25 שנים, אך חווה קשיים כלכליים בשל תפיסתו כבית קולנוע מיושן לעומת קומפלקסי קולנוע חדישים כסינמה סיטי ויס פלאנט. בשנת 2011 החליטה החברה לסגור את בית הקולנוע, ולהתמקד בהפצת סרטיה בבתי קולנוע אחרים. ניתן לצפות בארכיון סרטי החברה בשירות הסטרימינג וואלה! VOD. החברה מנוהלת על ידי משפחת שפירא מעת הקמתה - עד 2003 היה דוד שפירא מנהלה, ועם פטירתו באותה השנה הפכה דליה שפירא, אשתו, למנהלת החברה. סרטי שפירא(הקישור אינו פעיל) באתר הקולנוע אי.די.בי סרטי שפירא לצפייה ישירה באתר וואלה!VOD מרב יודילוביץ', נפטר מפיק ומפיץ הסרטים דוד שפירא, באתר ynet, 25 בפברואר 2003 נירית אנדרמן, עכבר העיר אונליין, סגירתו של קולנוע דיזנגוף: שינויים בהרגלי הצפייה, באתר הארץ, 15 בפברואר 2010
ספורט (עיתון)

ספורט (בספרדית: Sport) הוא עיתון ספורט ספרדי המתפרסם באופן יומי. מערכת העיתון נמצאת בברצלונה שבספרד. העיתון נוסד ב-1979, ובעליו היא קבוצת Grupo Zeta. באופן אידאולוגי, העיתון מגדיר עצמו כעיתון התומך בקבוצת הכדורגל ברצלונה, והסלוגן שלו הוא "Sempre amb el Barça" ("תמיד עם בארסה" בקטלאנית). העיתון מיועד בעיקר לקוראים קטאלונים, על-אף שהוא נכתב בשפה הספרדית. העיתון עוסק גם בקבוצת הכדורגל אספניול ובכדורגל ספרדי וקטאלוני בכלל, ובין היתר בענפי ספורט שונים, במיוחד כדורסל, ספורט מוטורי, רכיבה על אופניים, כדוריד וטניס. מדיה וקבצים בנושא ספורט בוויקישיתוף אתר האינטרנט הרשמי של ספורט (בספרדית) אתר האינטרנט הרשמי של ספורט (באנגלית) ספורט, ברשת החברתית אקס (טוויטר) ספורט, ביישום טלגרם ערך זה הוא קצרמר בנושא עיתונים ובנושא ספורט. אתם מוזמנים לתרום לוויקיפדיה ולהרחיב אותו.
אורדינגן 05

קרפלדר פוסבול-קלוב אורדינגן 05 (בגרמנית: Krefelder Fußball-Club Uerdingen 05) הוא מועדון כדורגל מרובע אורדינגן שבעיר קרפלד שבמחוז נורדריין-וסטפאליה שבגרמניה. נכון לעונת 2023/2024, המועדון משחק באוברליגה צפון שהיא הליגה ה-5. המועדון הוקם בנובמבר 1905 בעיר קרפלד, ובמהלך המחצית הראשונה של המאה ה-20 שיחק בעיקר בליגות אזוריות שונות. בשנת 1953 חבר המועדון למועדון הכדורגל של קונצרן התרופות הגרמני באייר, ושם הקבוצה הפך לבאייר אורדינגן. המועדון שיחק רוב שנותיו בליגות הנמוכות של גרמניה עד אשר העפיל בשנות ה-60 לליגה השלישית. בשנת 1971 עלה המועדון לליגה השנייה בפעם הראשונה בתולדותיו, ולאחר שסיים את עונת 1974/1975 במקום השני קודם לראשונה לבונדסליגה אך לאחר עונה אחת בלבד שב לליגה השנייה. לאחר שלוש עונות שב המועדון לליגה הבכירה. עיקר הצלחתו של המועדון היה בשנות ה-80 של המאה ה-20, כאשר שיחקו בו שחקנים כמו וולפגנג פונקל, מתיאס הרגט ושטפן קונץ. בזמן זה רשם המועדון את התקופה הטובה ביותר שלו כאשר זכה בגביע הגרמני בעונת 1984/1985, בפעם היחידה בתולדותיו, וסיים במקום השלישי בבונדסליגה בעונת 1985/1986. באותה עונה אף הגיע המועדון לחצי גמר גביע אירופה למחזיקות גביע, שם הודח על ידי אתלטיקו מדריד, כאשר ברבע הגמר, המועדון זכה בניצחון יוקרתי במיוחד על דינמו דרזדן מליגת העל המזרח-גרמנית בתוצאה 7-3. בעונה הבאה, הקבוצה הצעירה של המועדון הייתה לקבוצה הראשונה שזוכה בבונדסליגה עד 19 ובבונדסליגה עד גיל 17. בשנות ה-90 התנדנד המועדון בין הבונדסליגה לבונדסליגה השנייה, ושחקניו העיקריים היו ברנד דרהר השוער, הלמוט ראנר, מוסטפא דואן והזר יאן היינצה מדנמרק. בשנת 1995 חברת באייר משכה את שמה משם המועדון, ושמו שונה לשם המקורי, KFC אורדינגן 05. עונת 1995/1996 הייתה העונה האחרונה שמועדון זה שיחק בבונדסליגה, ולאחר ירידת ליגה זו, המועדון נקלע לקשיים כלכליים, בעיקר עקב הפסקת הסיוע הכלכלי מחברת באייר. קשיים אלו הובילו להידרדרות הקבוצה עד לליגות האזוריות של גרמניה. בשנת 2018 ניצחה אורדינגן 05 את ולדהוף מנהיים בפלייאוף והעפילה אל הליגה הגרמנית השלישית. הגביע הגרמני: 1984/85 אליפות הבונדסליגה השנייה: 1991/92 מנפרד בורגסמולר מתיאס הרגט רודולף בומר ברנד דרהר שטפן קונץ וולפגנג פונקל וולפגנג רולף אוליבר בירהוף יאן היינצה מוסטפא דואן מדיה וקבצים בנושא אורדינגן 05 בוויקישיתוף אתר האינטרנט הרשמי של אורדינגן 05 (בגרמנית) פרופיל, באתר Transfermarkt פרופיל, באתר Soccerway
אחזור קרקע

אִחזור קרקע או אחזור אדמה (באנגלית: Land reclamation או פשוט Reclamation, וגם מכונה בשל כך בעברית לפעמים רקלמציה) הוא תהליך בו יוצרים קרקע יבשה חדשה, שלפני כן הייתה חלק מאוקיינוס, מנהר או מאגם. אחזור אדמה ניתן להשגה במספר אופנים. השיטה הפשוטה ביותר היא למלא אזור מוצף בכמות גדולה של אבן קשה ו/או בטון, ואחר כך למלא עם עפר עד להשגת הגובה הנדרש. התהליך מכונה "Infilling", והחומר מכונה בהתאמה "Infill". אזורים יבשתיים שהוצפו מאוחזרים לפעמים על ידי שאיבה של המים המציפים כדי לצור שטחי קרקע לחקלאות. ערבוב בטון עמוק (DCM) משמש בעיקר בסיטואציות בהן החומר המוצא בשאיבה עלו להיות נגוע, רעיל או מסכן ולכן יש צורך להכילו. בניית חופים היא תהליך של תיקון חופים שנפגעו, בעזרת חול או בוץ מהיבשה. הפעולה שגרתית בחופים הסובלים מארוזיה או שינויים טבעיים בלתי רצויים בקו החוף. הפתרון אינו מספק לטווח ארוך אולם הוא לפעמים זול יותר לעומת פתרונות חלופיים. שטחי קרקע שמאחזרת סין בים סין הדרומי כדי לבנות עליהם בסיסים צבאיים מרוחקים, עומדים במרכזה של מחלוקת בינלאומית רחבה על טריטוריות ונתיבי סחר ימי. כשישית משטחה של הולנד, או כ־7,000 קילומטרים רבועים, נוצר באחזור קרקע. שטחה של מונקו גדל בכ־20% הודות לאחזורי קרקע שנעשו מסוף המאה ה־19. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אי מלאכותי אחזור קרקע בנמל ולינגטון ייבוש קרקע במונקו מדיה וקבצים בנושא אחזור קרקע בוויקישיתוף אחזור קרקע, באתר אנציקלופדיה בריטניקה (באנגלית) קרקעות, השבחה, דף שער בספרייה הלאומית ערך זה הוא קצרמר בנושא הנדסה ובנושא טכנולוגיה. אתם מוזמנים לתרום לוויקיפדיה ולהרחיב אותו.
רונן דן

רונן דן (נולד ב-25 באפריל 1961) הוא קצין צה"ל במילואים בדרגת תת-אלוף, שירת כמפקד בסיס חצור, מפקד בסיס תל נוף ונספח חיל האוויר בארצות הברית. דן התגייס לצה"ל ב-1979 וב-1981 סיים קורס טיס במגמת קרב. שירת כטייס קרב על מטוסי F-16 ו-F-15, ושימש מפקד קורס ראשוני קרב בבית הספר לטיסה. ב-1993 מונה למפקד טייסת 110, טייסת F-16. ב-1995 מונה למפקד טייסת 109. ב-1997 עבר למטה חיל האוויר ושימש כראש ענף תכנון, ב-1999 מונה לראש מחלקת הדרכה במטה חיל האוויר וב-2003 מונה למפקד בסיס חצור ופיקד עליו עד יולי 2006. לאחר מלחמת לבנון השנייה, הועלה לדרגת תת-אלוף ומונה למפקד בסיס תל נוף, הוא פיקד על הבסיס בתקופת מבצע עופרת יצוקה ועד מרץ 2009. בשנים 2009 עד 2012 שימש נספח חיל האוויר בארצות הברית וקנדה. בשירות המילואים משמש מדריך בבית הספר לטיסה, ממיין במרכזי הערכה לאלופי משנה ובהצבת חירום במטה המבצעי של חיל האוויר. לאחר שחרורו מונה לסמנכ"ל שיווק חטיבת מערכי מל"ט בחברת אלביט מערכות. כמו כן שימש מנכ"ל חברת גורן תעופה, חברת בת של גורן חקלאות.כיום משמש כמנכ"ל חברות TOXSORB ו-TRIPLET מקבוצת WFI. דן נשוי לרונית ואב לארבעה. בעל תואר שני במנהל עסקים בתוכנית קלוג/רקנאטי של אוניברסיטת תל אביב ואוניברסיטת נורת'ווסטרן ותואר ראשון בהנדסת תעשייה וניהול. מדיה וקבצים בנושא רונן דן בוויקישיתוף רס"ן יעל בר, ‏"אנחנו זוכים להערכה מקצועית רבה מצד האמריקאים", באתר חיל האוויר הישראלי, אוקטובר 2010 רונן דן(הקישור אינו פעיל) באתר ישראל דיפנס
מלפפון (פירושונים)

האם התכוונתם ל... מלפפון – ירק נפוץ ביותר, בעל צבע ירוק, הגדל בחממות או בשדות פתוחים. מלפפון חמוץ – ירק מוחמץ נפוץ, שמשמש במטבחים לאומיים רבים ברחבי העולם. מלפפון – סדרת טלוויזיה בריטית. מלפפון ים – בעל חיים בעל גוף מוארך ועור מחוספס. נמצא בעיקר בקרקעיות הימים והאוקיינוסים.
שמלת ערב

שמלת ערב היא שמלה ארוכה ומפוארת הנלבשת, בין השאר, באירועים רשמיים, נשפים וטקסים. שמלת ערב עשויה בדרך כלל מבד איכותי ויוקרתי כגון שיפון, קטיפה ואורגנזה. שמלה זו מקבילה אצל נשים לחליפת טוקסידו הנלבשת על ידי גברים לאירועים רשמיים. לעיתים שמלות ערב הן חושפניות למדיי, בעיקר בחלק העליון והגבי. לעיתים הן כוללות קישוטים נוצצים. תחילתן של שמלות הערב הוא בנשפים שאורגנו בבתי המלוכה ואצולה במאה ה-15. התפתחות שמלות הערב המשיכה גם בעת החדשה ובמאות ה-18 וה-19. נשים עשירות ובנות המעמד הגבוה נהגו להפגין את יופיין ואת עושרן על ידי שמלות ערב מפוארות ותכשיטים, אותן לבשו לאירועי תרבות כגון אופרה ובלט. במאה ה-20 קיבל תחום שמלות הערב דחיפה בעקבות עלייתן של כוכבות הראינוע והקולנוע. אלה נהגו להגיע לטקסים כגון פרס האוסקר ופרמיירות של סרטים בשמלות ערב נוצצות, שלעיתים "גנבו את ההצגה" וזכו לסיקור תקשורתי נרחב. בסוף המאה ה-20 ותחילת המאה ה-21 התרחבה האופנה של לבישת שמלות ערב חושפניות ולעיתים פרובוקטיביות בקרב כוכבות קולנוע. בתחרויות יופי רבות המתחרות נשפטות גם על מראן בשמלות ערב. שמלה אופנה דיווה ערך זה הוא קצרמר בנושא טקסטיל ובנושא תרבות. אתם מוזמנים לתרום לוויקיפדיה ולהרחיב אותו.
טרישה או'קלי

טרישה או'קלי (באנגלית: Tricia O'Kelley; נולדה ב-26 בספטמבר 1968) היא שחקנית אמריקאית. ידועה בתפקידה כמרלי בקומדיית המצבים "כריסטין הישנה". או'קלי נולדה מסצ'וסטס וגדלה באילינוי, היא בוגרת אוניברסיטת ויסקונסין–מדיסון והחלה את קריירת המשחק שלה בפרסומות בטלוויזיה. בשנות התשעים שיחקה בתפקידי אורח בסדרות כמו "פרייז'ר", "כולם אוהבים את ריימונד" ו"מלקולם באמצע". ב-2006 החלה לשחק בסדרה "כריסטין הישנה" כמרלי, אמא עשירה ומתנשאת שבתה לומדת בבית הספר בו לומד בנה של כריסטין (ג'וליה לואי-דרייפוס). יוצרת הסדרה ביססה את דמותה על אימהות שפגשה כששלחה את ילדיה לבתי ספר פרטיים בלוס אנג'לס. ב-2009 הפיקה את הסרט "נערת מזג האוויר" בו שיחקה בתפקיד הראשי וב-2011 החלה לשחק בסדרה "סודות ההתבגרות" שם שיחקה את האמא החורגת של אחת הדמויות הראשיות. בשנת 2017 גילמה את דמותה של פודל פמברטון בסדרת הטלוויזיה "המיק" ברשת FOX. בשנת 2019 שיחקה בסדרה "ילדות טובות" ובשנת 2020 שיחקה בסדרה "הצלצול הגואל", חידוש לסדרה באותו שם משנות ה-90. בנוסף לתחום המשחק היא מעצבת ובעלת עסק לכרטיסי ברכה. או'קלי נשואה ואם לשתי בנות. טרישה או'קלי, ברשת החברתית אקס (טוויטר) טרישה או'קלי, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חמורבי השני

חמורבי השני (מלך בין השנים 1625–1600 לפנה"ס לערך, על פי הכרונולוגיה התיכונה) היה המלך התשיעי בממלכת ימחד האמורית, שמרכזה שכן בעיר חלב שבסוריה. הוא ירש את אביו, המלך ירים-לים השלישי. בתקופת מלוכתו, עמדה ימחד בפני איום גדול מאוד בעקבות עלית כוחה של הממלכה החתית. האיום הגדול הקודם על ימחד, התרחש כ-150 שנה לפני כן, בתקופתו של שמשי-אדד הראשון. חתושיליש הראשון כבש בתקופת אביו, ירים-לים השלישי, מספר ערים חוריות שהיו בנות בריתה של ימחד. ממלכת ימחד כמעט ולא מוזכרת בדיווחיו. החתיתולוג טרבור ברייס (אנ') הניח שחתושיליש עשה מספר ניסיונות לשים מצור על חלב, אבל העיר הייתה מוקפת בחומות מסיביות עם מאגרי מזון גדולים. כל זה יכול היה להביא לכישלון במצור ולפגוע בהצלחת מסע המלחמה של חתושיליש הראשון. ברייס העלה את ההשערה שחתושיליש נפצע בניסיון האחרון שלו לכבוש את העיר, בתקופת שלטונו של חמורבי השני, פציעה שהביאה למותו בשנת 1620 לפנה"ס. השערה זאת מתבססת על טקסט חתי מאוחר יותר, האומר: ”מורשיליש יצא כנגד חלב, כדי לנקום את דם אביו”. למרות שחלב לא נכבשה, מסע המלחמה של חתושיליש הראשון החליש את ימחד. מלכה הפסיק להיקרא בתכתובות "המלך הגדול". במשך כשני עשורים, הצליח חמורבי השני, בעזרת בעלי בריתו החורים, לעמוד במספר קרבות כנגד החתים, תוך שהוא הורג את בנו יורש העצר של חתושליש הראשון. חלק מהטקסטים מציינים מצביא בשם זוקרסי, שהיה המפקד של צבא חלב והוביל את המאבק כנגד הפלישות של החתים. לפני מותו, בחר חתושיליש את נכדו הצעיר, מורשיליש הראשון, לרשת אותו. לאחר שמורשיליש הראשון הגיע לבגרות, הוא השלים את המלאכה: הוא תקף את חלב וכבש אותה, ובכך נקם את מותו של חתושיליש הראשון. הוא הרס את העיר לאחר הכיבוש, הגלה חלק מתושביה והעביר את רכושה לעיר חתושש. סביב שנת 1600 לפנה"ס, הפסיקה ממלכת ימחד להיות כוח משמעותי במזרח הקרוב. הטקסטים החיתיים מציינים שמלך חלב נשבה ועשה כפרה למלך מרושיליש הראשון. הטקסטים לא מציינים מהי אותה כפרה, ומה היה גורלו לאחר שנשבה. לאחר שמורשיליש השני נרצח, החלה בממלכה החתית תקופה של אנרכיה. מלכי חלב ניצלו מצב זה, בנו אותה מחדש והרחיבו את הממלכה. לכס המלוכה עלה הנסיך סרה-אן, שהיה כנראה בנו של ירים-לים השלישי. אבל ימחד לא חזרה יותר למעמדה הקודם. הכיבושים של חתושיליש הראשון ומורשיליש הראשון שינו את המפה הגאופוליטית במסופוטמיה וסוריה: הממלכות האמוריות הגדולות נפלו, ואת מקומן תפסו החורים בצפון מסופוטמיה והכשים בבבל, שהביאו בסופו של דבר לכיבושה של חלב על ידי ממלכת מיתני בשנת 1525 לפנה"ס. חלק מהחוקרים טוענים, שהיה עוד מלך בשם חמורבי, שמלך תקופה קצרה בין אירכבתום לירים-לים השלישי, וכי חמורבי שבתקופתו חלב נכבשה, הוא למעשה חמורבי השלישי. Warfare in the Ancient Near East to 1600 BC מאת William J. Hamblin, הוצאת Routledge‏, 2006, עמ' 253–254 Ancient Syria: A Three Thousand Year History, מאת Trevor Bryce, הוצאת OUP Oxford, ‏ 2014, עמ' 28–30 Ugarit in Retrospect: Fifty Years of Ugarit and Ugaritic, ערך על ידי Gordon Douglas Young,‏, 1981, עמ' 9 Warfare in the Ancient Near East to 1600 BC מאת William J. Hamblin, הוצאת Routledge‏, 2006, עמ' 255–256 איתמר זינגר, החתים ותרבותם, בסדרה ספריית האנציקלופדיה המקראית (בעריכת שמואל אחיטוב), מוסד ביאליק, ירושלים, 2009. עמ' 27 Syrian Chronology in the Old and Early Middle Babylonian Periods, Akkadica 119-20, 2000, 103-16 מאת Wilfred H van Soldt, עמ' 105
רודולף ברוננמאייר

רודולף "רודי" ברוננמאייר (בגרמנית: Rudolf "Rudi" Brunnenmeier, נולד ב-11 בפברואר 1941 במינכן שבגרמניה, נפטר ב-18 באפריל 2003 באולכינג שבגרמניה) היה כדורגלן גרמני ששיחק בעמדת החלוץ. ברוננמאייר היה חלוץ מחונן, והוכתר כמלך השערים של הבונדסליגה בשנת 1965 בזמן ששיחק במדי מינכן 1860. ברוננמאייר החל לשחק במינכן 1860 בשנת 1960, טרם הקמת הבונדסליגה, כאשר הקבוצה שיחקה באוברליגה הדרומית. בעונת 1963 זכתה הקבוצה באליפות הדרום, שהבטיחה לה מקום בליגת הבונדסליגה שקמה בעונת 1963/64. בעונה זו, זכתה מינכן 1860 בגביע הגרמני, לאחר ניצחון 2-0 בגמר על איינטרכט פרנקפורט, בו כבש ברוננמאייר את השער השני. בעונת 1964/65 הבקיע ברוננמאייר 24 שערי ליגה, וסיים כמלך השערים של הבונדסליגה. בנוסף, הגיע ברוננמאייר באותה עונה לגמר גביע אירופה למחזיקות גביע, בו הפסידה הקבוצה 2-0 לווסטהאם יונייטד, במשחק בו ברוננמאייר שיחק 90 דקות. בעונת 1965/66 זכתה מינכן 1860 באליפות היסטורית, בה הבקיעה 80 שערי ליגה ב-34 משחקים. ברונמאייר בעונה זו היה חלק מטריו התקפי, כאשר תרם 15 שערים, חברו פרידהלם קונייצקה שהגיע בתחילת העונה מבורוסיה דורטמונד הבקיע 26 שערים, ופטר גרוסר הבקיע 18 שערים. בהמשך, כמות ההבקעות של ברוננמאייר ירדה, ובשנת 1968 עזב את המועדון, לאחר שהבקיע 139 שערי ליגה ב-207 הופעות, מתוכם 66 שערים בבונדסליגה והיתר באוברליגה הדרומית. ברוננמאייר הוא שיאן ההבקעות של מינכן 1860 בבונדסליגה בכל הזמנים. לאחר עזיבת מינכן 1860 עבר ברוננמאייר לליגת העל השווייצרית, ושיחק במשך ארבע עונות בנשאטל גזמאקס ועונה אחת בפ.צ. ציריך. אחר כך שיחק ארבע עונות בברגנץ האוסטרית ושלוש עונות בפ.צ. בלצרס מליכטנשטיין. לברוננמאייר חמש הופעות במדי נבחרת גרמניה המערבית, בהן הבקיע שלושה שערים, אך הוא לא שיחק מעולם בטורניר גדול. ברוננמאייר סבל בשלהי הקריירה שלו מאלכוהוליזם. על אף שנגמל, מת ברוננמאייר מהרעלת אלכוהול בשנת 2003 כאשר היה בן 62. ללווייתו הגיעו המונים, ובעיקר חבריו מתקופת הזוהר במינכן 1860 הגיעו לחלוק כבוד. עם מינכן 1860 אליפות האוברליגה הדרומית: 1962/63 הגביע הגרמני: 1963/64 אליפות הבונדסליגה: 1965/66 תארים אישיים: מלך השערים של הבונדסליגה: 1964/65 מדיה וקבצים בנושא רודולף ברוננמאייר בוויקישיתוף רודולף ברוננמאייר, באתר Transfermarkt רודולף ברוננמאייר, באתר Fussballdaten.de (בגרמנית) רודולף ברוננמאייר, באתר WorldFootball.net רודולף ברוננמאייר, באתר National Football Teams רודולף ברוננמאייר, באתר FootballDatabase.eu רודולף ברוננמאייר, באתר "Find a Grave" (באנגלית) Rudolf Brunnenmeier | 1964/65 | Spielerprofil, kicker (ב־) טבלת שיאני המבקיעים של מינכן 1860 בבונדסליגה באתר worldfootball.net
טנרקיים

טֶנְרֵקִיִּּים (שם מדעי: Tenrecidae) היא משפחה בסדרת הטנרקאים ובה מיני יונקים קטנים החיים באפריקה ובמדגסקר. יצורים אלה דומים לקיפודים במראם והם קוצניים כמותם, אך הם קרוביהם הרחוקים של הארכף והשנבוב. הם קטנים, וניזונים מבשרם של יצורים קטנים כגון חרקים ותולעים. המינים הגדולים ניזונים גם מחולייתנים קטנים. תת-משפחה גיאוגליים (Geogalinae) סוג ומין יחיד טנרק גדול-אוזן (Geogale aurita). תת-משפחה טנרקי אורז (Oryzorictinae) סוג טנרק חדפי (Microgale) - בו טנרק הקרום. סוג טנרק האורז (Oryzorictes). תת-משפחה טנרקים (Tenrecinae) סוג ומין יחיד טנרק קיפודי קטן (Echinops telfairi). סוג טנרק מפוספס (Hemicentetes) - בו טנרק שפלה מפוספס. סוג ומין יחיד טנרק קיפודי גדול (Setifer setosus). סוג ומין יחיד טנרק מצוי (Tenrec ecaudatus). הפוטמוגליים נחשבו בעבר לתת-משפחה של הטנרקיים, אך כיום היא נחשבת למשפחה עצמאית. מדיה וקבצים בנושא טנרקיים בוויקישיתוף טנרקיים, באתר ITIS (באנגלית) טנרקיים, באתר NCBI (באנגלית) טנרקיים, באתר Animal Diversity Web (באנגלית) טנרקיים, באתר האנציקלופדיה של החיים (באנגלית) טנרקיים, באתר GBIF (באנגלית) טנרקיים, באתר אנציקלופדיה בריטניקה (באנגלית)
הברית הלאומית האוקראינית

הברית הלאומית האוקראינית (באוקראינית: Український Національний Союз) היא תנועת ימין קיצונית נאו-נאצית באוקראינה. הארגון הוקם בדצמבר 2009. מפלגה פוליטית נוסדה בשנת 2013. ראש המפלגה ויטלי קריבושייב. אתר האינטרנט הרשמי של הברית הלאומית האוקראינית הברית הלאומית האוקראינית, ברשת החברתית פייסבוק הברית הלאומית האוקראינית, ברשת החברתית אקס (טוויטר) История организации » Український Національний Союз, www.naso.org.ua (ארכיון) У Тягнибока появился конкурент, minprom.ua У "Свободы" появится новый конкурент на националистическом поле, ТСН.ua В Украине появится партия социал-националистов, Главное™ Маски на улицах и ограничение пропаганды неонацизма. Что думают харьковчане о законах «черного четверга» - Новости Харькова и Харьковской области. МГ «Объектив», www.objectiv.tv
אנג'לה ת'ורן

אנג'לה ת'ורן (באנגלית: Angela Thorne; 25 בינואר 1939 – 16 ביוני 2023) הייתה שחקנית אנגלייה. הייתה ידועה בעיקר מהופעתה בתפקיד מרג'ורי פרובישר, חברתה הטובה של אודרי פורבס-המילטון (פנלופה קית') בסדרה הקומית "האצילות מחייבת", ומהופעתה בתפקיד מרגרט תאצ'ר בסרט "Anyone for Denis". אנג'לה ת'ורן נולדה בשנת 1939 בעיר קראצ'י שבהודו הבריטית (כיום פקיסטן). אביה, ויליאם הרברט אלפרד ת'ורן, היה רופא בצבא ההודי ואמה, סילביה (לזלי), הייתה מורה. בחמש השנים הראשונות לחייה התגוררה בהודו. ת'ורן למדה משחק בבית ספר גילדהול למוזיקה ודרמה. בתוכנית "Who Do You Think You Are?" של ה-BBC המתחקה אחרי שורשים משפחתיים ששודרה באוגוסט 2010 התארח בנה של ת'ורן השחקן רופרט פנרי-ג'ונס. התברר שאביה של ת'ורן, ויליאם, שירת בחיל הרפואה ההודי והשתתף בקרב על מונטה קאסינו. כמו כן נודע כי לאבות אבותיו היה קשר ממושך עם צבא הודו. העבודה המקצועית הראשונה של ת'ורן הייתה בתיאטרון הילדים של קאריל ג'נר. אחרי שהופיעה במשך עונה בתיאטרון רפרטוארי ביורק ובשפילד, שיחקה במחזה "Night Must Fall" בתיאטרון רויאל וינדזור ובתיאטרון היימרקט. בין הפקות הטלוויזיה בהן הופיעה היו "אליזבת ר" בתפקיד לטיס נוליס (אנ'), בסרט "The Liars", ובעיבוד לסיפור "הרוח מטירת קאנטרוויל" בתפקיד הראשי לצדו של ברוס פורסיית' בתפקיד הרוח. היא זכתה לשבחי המבקרים על תפקידה כמרגרט תאצ'ר בעיבוד הטלוויזיוני משנת 1982 לפארסה הסטירית "Anyone for Denis?". ב-1984 שיחקה בתפקיד סוזן "הדוכסית" בהפקה מחודשת בווסט אנד של המחזה "Happy Family" מאת ג'יילס קופר לצדם של איאן אוגילבי וסטפני ביצ'אם. ב-1996 כיכבה במחזה "Communicating Doors" בתיאטרון סבוי שבלונדון. ב-1976 שיחקה ת'ורן בשני פרקים של הסיטקום "Get Some In!" בתפקיד גברת פיירפקס. ב-1977 הופיעה בתפקיד ליידי טראסקוט בפרק בסדרה "The Good Life". בין השנים 1979 ו-1981 שיחקה בתפקיד קבוע בסדרה הקומית "האצילות מחייבת". בעלה הופיע אף הוא בשני פרקים בסדרה. היא שיחקה באותו תפקיד גם בסדרת תסכיתי רדיו ב-1997, ובתוכנית טלוויזיה ספיישל חג המולד בשנת 2007. היא כיכבה בסדרה קומית נוספת "Three Up, Two Down". אחרי סיום הסדרה "האצילות מחייבת" שיחקה בתפקיד הארייט פארינגטון בסיטקום "Farrington of the F.O" מאת דיק שארפל ששודרה ב-ITV. ת'ורן השתתפה בתפקיד אורח בפרק בסדרה "רציחות במידסומר" ובפרק בסדרה "המלחמה של פויל". ב-1989 דיבבה את תפקיד אליזבת השנייה בסרט "העי"ג" המבוסס על ספרו של רואלד דאל. ב-22 בספטמבר 1967 נישאה ת'ורן לשחקן הטלוויזיה פיטר פנרי-ג'ונס לו הייתה נשואה עד למותו ב-2009. לבני הזוג נולדו שני בנים לורנס ורופרט. הו, איזו מלחמה נחמדה (1969) Oh! What a Lovely War הגורם האנושי (1979) The Human Factor ליידי אוסקר (1979) Lady Oscar (1979) North Sea Hijack האצילות מחייבת (1979–1981, 2007) To the Manor Born (1982) Anyone for Denis? בולשוט (1983) Bullshot שלושה למעלה, שניים למטה (Three Up, Two Down) (1985–1989) פרחים ועשבים שוטים (1995) Cold Comfort Farm צעירים יפים ומבריקים (2003) Bright Young Things לאסי (2005) Lassie אנג'לה ת'ורן, במסד הנתונים הקולנועיים IMDb (באנגלית) אנג'לה ת'ורן, באתר Discogs (באנגלית) BBC - en:Who Do You Think You Are? (British TV series), 16 August 2010 Who Do You Think You Are, Series 7, Rupert Penry-Jones at bbc iplayer
אורית (פירושונים)

האם התכוונתם ל... אורית – תרגום התנ"ך לשפת געז רדיום (בעברית: אורית) - יסוד כימי רדיואקטיבי ספינת הדיג אורית – ספינת דיג ישראלית שטובעה על ידי חיל הים המצרי בשנת 1970 חומצת שתן (בלעז: "חומצה אורית") - סוג של תרכובת אורגנית אישים ששמם הפרטי הוא אורית אורי (פירושונים) אור (פירושונים)
מבצע חצב עדין

מבצע חצב עדין היה פשיטה בדרום לבנון שבוצעה על ידי שייטת 13 (הקומנדו הימי) ב-26 ביולי 1987. לאור התגברות פעילות ארגוני המחבלים כנגד כוחות צה"ל בדרום לבנון הורה הרמטכ"ל, דן שומרון, על הכנת פשיטה לפגיעה במחבלים בעומק לבנון. מטרת הפעולה הייתה לפגוע ברכבי מחבלים שנעו בקרבת החוף הלבנוני בפאתי העיר צידון. הפעולה הוטלה על שייטת 13 בפיקוד אורי טאיץ. על הכוח הפושט, אשר מנה כ-26 לוחמים פיקד רס"ן יואב גלנט, מפקד פלגת הלוחמים של השייטת. במסגרת המבצע תוכננה גם הפעלת מסוקי קרב מסוג קוברה שישמשו כפתיון לרכבי המחבלים הנוסעים בחוף. הלוחמים שטו ללב ים בסטי"לים. חפ"ק מפקד שייטת 13 נותר בסטי"ל והוא היה אמון על תיאום הסיוע האווירי והימי. עם רדת הלילה עלו הלוחמים על גבי סירות גומי ושטו לעבר חוף לבנון. לאחר שהגיעו לקרבת החוף הותירו הלוחמים את הסירות במים ושחו את שארית המרחק לחוף. לוחמי השייטת נעו לנקודות המארב בתנועה חרישית. הם נערכו למארב בשתי נקודות לאורך הציר כאשר בנקודה אחת התמקמו שני צוותים, בהם צוות בפיקוד טל שאול, ובנקודה השנייה צוות בפיקוד ארז צוקרמן ומפקד הכוח כולו, רס"ן גלנט. זמן קצר לאחר מכן הגיע רכב מחבלים נושא תול"ר לקרבת נקודת המארב של צוות צוקרמן. לפקודת גלנט, הרכב הושמד על נוסעיו. זמן קצר לאחר מכן השמיד הצוות בפיקוד צוקרמן רכב מחבלים נוסף שנע לנקודה. לאחר מכן הכוח נסוג למים, שחה לעבר הסירות והתפנה לעבר ישראל. עם הלוחמים שהשתתפו במבצע נמנו גם רם רוטברג ויוסי קורקין. למחבלים היו שבעה הרוגים וארבעה פצועים מארגון "צבא השחרור העממי" שבראשות מוסטפא סעד. מייק אלדר, שייטת 13, ספרית מעריב, 1993, עמודים 649–650. אלישיב שמשי, "ממני תראו וכן תעשו", הוצאת מודן והוצאת משרד הביטחון, 2016, עמודים 235–248. אמיר בוחבוט, שייטת מטכ"ל מעריב‏, כפי שהועלה באתר פרש, 23 באוגוסט 2010. שלמה צזנה, "הגעתי לחוף והבנתי מה קרה", באתר ישראל היום, 30 באפריל 2017. אמיר בוחבוט‏, ההפלגה החשאית, הפשיטה המסוכנת והטעות הקריטית: המבצע שעיצב את שייטת 13, באתר וואלה, 15 ביולי 2022 אלישיב שמשי, "ממני תראו וכן תעשו", הוצאת מודן והוצאת משרד הביטחון, 2016, עמודים 235–239. חן קוטס-בר, חיבוק של מח"ט, באתר nrg‏, 19 באוגוסט 2005. שפי גבאי ועמנואל רוזן, הפשיטה הימית של לוחמי הקומנדו בצידון - ראשונה מסוגה מאז יוני 85, מעריב, 28 ביולי 1987, המשך.
יוסי בירן

יוסי בירן (בידרמן) (נפטר ב-3 בספטמבר 2023) היה קצין בצה"ל בדרגת אלוף-משנה, אשר פיקד על גדוד 12 (ברק), ועל מחוז חיפה במערך העורף. עם גיוסו לצה"ל שובץ בחטיבת גולני. בגולני עבר בירן הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד 12 (ברק). במלחמת יום הכיפורים לחם בירן כקצין המבצעים של הגדוד בקרבות הבלימה והתקפת הנגד כנגד הצבא הסורי ברמת הגולן וכן בקרב ההבקעה לרמה הסורית. בהמשך שימש כמפקד פלוגה בחטיבה. בירן לחם במלחמת לבנון. בהמשך המלחמה פיקד על גדוד 12 ונפצע במהלך הקרבות בביירות. בשנים 1984–1985 פיקד בירן על בא"ח גולני ובשנים 1990–1992 על מחוז חיפה במערך העורף בדרגת אל"ם. לאחר פרישתו משירות צבאי עבד כיועץ ארגוני. אביחי בקר, הכריזמה של ארבינקא האפור, באתר הארץ, 1 באוקטובר 2003 אביחי בקר, הכריזמה של ארבינקא האפור, באתר הארץ, 1 באוקטובר 2003 מפקדי צה"ל במערך העורף עד הקמת פיקוד העורף, באתר "ביטחונט" ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
קונרד

האם התכוונתם ל... קונראד הראשון – מלך פרנקיה המזרחית קונראד השלישי, מלך ירושלים קונראד הרביעי, מלך גרמניה קונרד ממונפראטו – ממלכי ממלכת ירושלים קונרד סנגמה – פוליטיקאי הודי קונארד ליין – חברת ספנות בריטית-אמריקאית. שם משפחה: ג'וזף קונרד – סופר בריטי יליד פולין גרהרד קונרד – קצין ביון בכיר ומזרחן גרמני הרמס קונרד – דמות בסדרת ההנפשה פיוצ'רמה לורן קונרד – ידוענית ומעצבת אופנה אמריקאית ג'ון קונרד – פוליטיקאי אמריקאי הלגה קונרד (אנ') – פוליטיקאית אוסטרית ויליאם קונרד (אנ') – שחקן, מפיק ובמאי אמריקאי מייקל קונרד (אנ') – שחקן אמריקאי אישים ששמם הפרטי הוא קונרד אישים ששמם הפרטי הוא קונראד
אביגיל (פירושונים)

האם התכוונתם ל... אביגיל (אשת דוד) – אשתו של דוד המלך; הייתה נשואה לפני כן לנבל הכרמלי אביגיל בת ישי – אחותו של המלך דוד אביגיל (מאחז) – מאחז בדרום הר חברון אביגיל (אנ') – שחקנית וזמרת אוסטרלית נשים ששמן הפרטי אביגיל נשים ששמן הפרטי אביגייל